અમદાવાદઃ નરોડા પાટિયા હત્યાકાંડમાં ગુજરાત હાઈ કોર્ટે પૂર્વ મહિલા-બાળવિકાસમંત્રી ડો. માયા કોડનાનીને શંકાનો લાભ આપી નિર્દોષ જાહેર કર્યાં છે, જ્યારે બજરંગ દળના પૂર્વ નેતા બાબુ બજરંગીને દોષી ઠેરવ્યા છે, પરંતુ તેમને જીવે ત્યાં સુધી જેલની આજીવન કેદની સજા ઘટાડીને 21 વર્ષની કરી છે. હાઈ કોર્ટે આપેલા ચુકાદામાં 32 આરોપીમાંથી 17 આરોપીઓને નિર્દોષ જાહેર કર્યા છે, જ્યારે 13 આરોપીઓને દોષી ઠેરવ્યા છે.